Yoko Ono

**Yoko Ono** alebo **Jóko Onová** (; * 18. február 1933, Tokio, Japonsko) je japonská multimediálna umelkyňa, speváčka, skladateľka a mierová aktivistka. Jej práca zahŕňa tvorbu v angličtine, ale aj v japončine a je aj autorkou filmových diel.

Yoko Ono vyrastala v Tokiu a v roku 1953 sa spolu s rodinou presťahovala do New Yorku. Bola členkou medzinárodného hnutia výtvarníkov, skladateľov a dizajnérov Fluxus, ktoré bolo súčasťou newyorkskej umeleckej scény. Medzinárodne známou osobnosťou sa stala v roku 1969, potom ako sa vydala za anglického speváka a skladateľa Johna Lennona, ktorý patril k lídrom kapely The Beatles. Novomanželia vtedy využili svoje medové týždne na prezentáciu protestov práve prebiehajúcej vojny vo Vietname. Ich manželstvo trvalo až do roku 1980, kedy bol John Lennon zavraždený v podchode bytového domu Dakota v New Yorku. Mali spolu jedného syna Seana, ktorý sa neskôr stal tiež hudobníkom.

Svoju hudobnú kariéru Yoko Ono začala v roku 1969, kedy s Johnom Lennonom založili skupinu The Plastic Ono Band. V 70. rokoch spolu vyprodukovali niekoľko avantgardných hudobných albumov. Komerčný a kritický ohlas získala v roku 1980 vďaka albumu ''Double Fantasy'', ktorý sa dostal na vrcholy hudobných rebríčkov. Tento projekt, ktorý bol výsledkom spolupráce s Johnom Lennonom vyšiel tri týždne pred jeho zavraždením. Album získal cenu Grammy za album roka. V súčasnosti má Yoko Ono má v amerických hudobných rebríčkoch dvanásť singlov číslo jeden a v roku 2016 ju magazín *[[Billboard]]* označil za 11. najúspešnejšieho hudobného umelca všetkých čias. Ako sólovú umelkyňu ju uznáva viacero umelcov, medzi nimi sú mená ako Elvis Costello, The B-52's, Sonic Youth a Meredith Monk.

Ako vdova po Johnovi Lennonovi, sa Yoko Ono stará o zachovanie jeho dedičstva. Financovala pamätník Strawberry Fields memorial v Central Parku na Manhattane, Imagine Peace Tower na Islande  a John Lennon Museum v Saitame v Japonsku (v roku 2010 bolo toto múzeum zatvorené). Yoko Ono významne prispela k umeniu, mierovým aktivitám,či k  pomoci pri katastrofách v Japonsku a na Filipínach. Od roku 2002 založila LennonOno Grant pre mier, ktorý každé dva roky udeľuje ľuďom a organizáciám vybraným ňou samotnou 50 000 dolárov.  V roku 2012 získala cenu Dr. Rainer Hildebrandt za ľudské práva  a v tomto roku bola spoluzakladateľkou asociácie Artists Against Fracking (v tejto asociácii sú mená ako  Sean Lennon, Mark Ruffalo, Robert de Niro, Paul McCartney, Lady Gaga a Deepak Chopra).

## Diskografia
;Sólové albumy
**[[Yoko Ono/Plastic Ono Band]]* (1970)
**[[Fly (album Yoko Ono)|Fly]]* (1971)
**[[Approximately Infinite Universe]]* (1973)
**[[Feeling the Space]]* (1973)
**[[Season of Glass (album)|Season of Glass]]* (1981)
**[[It's Alright (I See Rainbows)]]* (1982)
**[[Starpeace]]* (1985)
**[[Rising (album Yoko Ono)|Rising]]* (1995)
**[[A Story]]* (1997)
**[[Blueprint for a Sunrise]]* (2001)
**[[Between My Head and the Sky]]* (2009)
**[[Yokokimthurston]]* (2012)
**[[Take Me to the Land of Hell]]* (2013)
**[[Warzone (album Yoko Ono)|Warzone]]* (2018)
; s Johnom Lennonom
**[[Unfinished Music No. 1: Two Virgins]]* (1968)
**[[Unfinished Music No. 2: Life with the Lions]]* (1969)
**[[Wedding Album]]* (1969)
**[[Live Peace in Toronto 1969]]* (1969)
**[[Some Time in New York City]]* (1972)
**[[Double Fantasy]]* (1980)
**Heart Play: Unfinished Dialogue* (1983)
**[[Milk and Honey (album)|Milk and Honey]]* (1984)

## Poznámky


## Referencie

## Iné projekty

## Externé odkazy
* Oficiálna stránka
* Stránka albumu Warzone 
* Yoko Ono - Imagine (na Youtube)

Kategória:Japonské popové speváčky
Kategória:Japonské rockové speváčky
Kategória:Konceptuálni umelci
Kategória:Japonskí skladatelia modernej hudby
Kategória:Držitelia ceny Grammy
Kategória:Osobnosti z Tokia
Kategória:Interpreti Astralwerks
Kategória:Naturalizované osobnosti USA
Kategória:The Beatles